الحديقة المنزلية
#000001
الانتقال من المنزل
#000002
كل ما تريد معرفته عن شفاط المطبخ
#000005
Homeالديكور الداخلىالمطبخكل ما تريد معرفته عن شفاط المطبخ
#000006
انواع شفاط المطبخشفاط المطبخ تحت علب التخزينمميزات شفاط المطبخ المزود بمدخنةعيوب الشفاط المزود بمدخنةمميزات شفاط المطبخ الغير مزود بمدخنةعيوب الشفاط غير المزود بمدخنةشفاط المطبخ الحائطىمميزات شفاطات الحائطالعيوبشفاط ايلاند او جزيرةالمميزاتالعيوبشفاط المطبخ السفلىالمميزاتالعيوبشفاطات المراوحالمميزاتالعيوب
#000007
مميزات شفاط المطبخ المزود بمدخنةعيوب الشفاط المزود بمدخنةمميزات شفاط المطبخ الغير مزود بمدخنةعيوب الشفاط غير المزود بمدخنة
#000008
مميزات شفاطات الحائطالعيوب
#000009
المطبخ هو من اهم الاماكن فى البيت ، عشان بتعمل فيه طعام اولادك المفضل ، وكمان اسرتك كلها بتتجمع فيه لتناول وجبة العشاء ، وسواء كان المطبخ واسع أو ضيق ، فهو مكان بتقضى فيه وقت طويل جدا ، تخيل معايا لو شفاط المطبخ مش موجود ، مع الوقت هيكون متعب جدا ومش هتقدر تتحمله لعدم خروج الروائح غير المرغوبة منه ، زى الدخان و وجزيئات الطعام الدقيقة.
#000010
لو مفيش شفاط فوق البوتاجاز فى بيتك ، فالبيت كله هيكون معرض لتراكم الروائح والدخان وخصوصا لو كان المطبخ مفتوح ، وده يسبب لك ولأسرتك مشاكل صحية في المستقبل ، عشان كده ظهرت أنواع كثيرة من الشفاطات متوفرة بالسوق ، تقدر تختار من بينهم شفاط المطبخ المناسب لك ، ويعتمد اختيارك للشفاط على حجم المطبخ ، و موقعه ، ومنطقة الطبخ اللى بتبقى شاملة البوتاجاز وطريقة الطهي نفسها.
#000011
انواع شفاط المطبخ
#000012
الفكرة الاساسية لشفاط المطبخ هى اخراج البخار والدخان و جزئيات وروائح الطعام المختلفة من مطبخك ، فى وقت الطبخ وبعده ، ده عشان يكون دايما نظيف ورائحته جميلة ، وحاليا اختيار الشفاط المناسب لمطبخك يرجع لعوامل مختلفة زى حجمه والمادة الخام المصنوع منها وكمان مكان تركيبه.
#000013
شفاط المطبخ تحت علب التخزين
#000014
النوع ده صغير ومساحته محددة ، يعنى مخصص لبوتاجاز المطبخ فقط ، ويتركب تحت العلب العلوية مباشرة ، بحيث يكون فوق البوتاجاز تماما ، عشان يطرد مباشرة كل الدخان والروائح اللى بتخرج من الطعام ، مصنع خصيصا عشان ينسجم مع علب تخزين المطبخ ، ويفضل انك تركب الشفاط فى نفس وقت تركيب علب التخزين عشان ميحصلش اى إهدار للمساحة عندك.
#000015
ده يعتبر النوع المنتشر فى البيوت الأمريكية ويوجد منه نوعين ، نوع مزود بمدخنة ونوع بدون المدخنة ، النوع الأول منه يقوم بسحب الروائح ودخان الطهى عبر المدخنة ويتخلص منهم خارج البيت.
#000016
أما النوع الثاني الغير مزود بمدخنة فهو لا يتخلص من الدخان غير المرغوب ولا الملوثات ، لكنه يقوم بتنقية الهواء الملوث ده وبيرجعه نظيف للمطبخ تانى.
#000017
مميزات شفاط المطبخ المزود بمدخنة
#000018
شفاط المطبخ المزود بمدخنة مناسب جدا للمطابخ الكبيرة ، واللى بيكون فيها طهى مستمر ، فمثلا لو كنت بتحب الطهى أو عندك عزومات بصفة مستمرة ، هينتج عندك كمية من الابخرة والزيوت ، والشفاط ده هيساعدك فى تنظيف مطبخك بفاعلية كبيرة.
#000019
لأنه يتخلص من الابخرة والزيوت الموجودة فى المطبخ ، ويطردهم خارج البيت ، ومن مميزاته أنه يعمل بهدوء وكفاءة عن بقية أنواع الشفاطات الأخرى.
#000020
عيوب الشفاط المزود بمدخنة
#000021
من عيوبه أنه محتاج لأنبوب عشان يصرف الدخان والروائح ، ولو كان بيتك مش متوفر فيه أنبوب من أيام بنائه ، فأنت مش هتقدر تستخدم النوع ده من الشفاطات فى مطبخك ، او هتكون مضطر انك تكسر له فى تأسيسات الحيطة عشان تمدد المدخنة.
#000022
مميزات شفاط المطبخ الغير مزود بمدخنة
#000023
شفاط المطبخ الغير مزود بمدخنة مريح جدا فى التركيب ، ومتعدد الجوانب والاستعمالات ، وكمان اكتر متانة ، وممكن تركبه فى أى مكان فى المطبخ ، لأنه زى باقى الأجهزة مش محتاج يتركب له مدخنة ولا فتحة تهوية.
#000024
يناسب أكثر للمطابخ متوسطة الحجم ، اللى بيكون فيها معدل الطهى معتدل مش عالي ولا منخفض جدا ، ووظيفته أنه ياخد الهواء المعبأ بالروائح غير المرغوبة والمليء بجزيئات الطعام وينقيه وينظفه ، وبعد كده ينشر نفس الهواء ده فى المطبخ تانى.
#000025
عيوب الشفاط غير المزود بمدخنة
#000026
من اكبر عيوبه أنه لا يتخلص من الهواء والابخرة تماما ، وبالتالى مطبخك هيكون رطب ، خاصة لو مفيش عندك شبابيك ، بالاضافة لذلك أنواع الشفاطات دى صوتها عالى وتحتاج للتنظيف المستمر ، وكمان الفلاتر الخاصة بها هتحتاج أنك تغيرها من وقت للتانى لان الزيوت هتسبب انسداد الفلتر ودى تكلفة إضافية.
#000027
شفاط المطبخ الحائطى
#000028
شفاطات الحائط لا يمكن تركيبها فى الكاونتر الرخام سواء على محيط المطبخ او فى الوسط ، لأن النوع ده من شفاط المطبخ كبير الحجم إلى حد ما ، وبياخد مساحة كاملة فوق بوتاجاز الطهى ، عشان كده شفاط الحائط بيتركب أعلى البوتاجاز بدل ما يتركب فى علب التخزين نفسها.
#000029
متوفر بمدخنة خاصة وظيفتها خروج الهواء والأبخرة والزيوت وطردها للخارج ، ويتم توصيل المدخنة بالحائط الخارجى حيث يتم اخراج الغازات والزيوت ، و بالتالى يحتفظ المطبخ بنقاء ونظافة الهواء فيه.
#000030
مميزات شفاطات الحائط
#000031
شفاط المطبخ اللى من النوع ده له مميزات ، وأولها أن حجمه الكبير يساعد على تنظيف مطبخك تماما من الابخرة والغازات ، وبالتالى مش هتلاقى مطبخك رطب ولا مبلل ، ومش هتلاقى أى دخان أو روائح عالقة ، حتى لو مفيش عندك شبابيك كافية فى المطبخ.
#000032
تركيب شفاط حائط فى مطبخ صغير ، هيقلل من عدد علب التخزين اللى هتركبها ، ولو ركبت شفاط فوق البوتاجاز ، فمش هتقدر تركب علب تخزين فى المنطقة دى لانه احتل المساحة ، كمان ضرورى أنه يكون متصل بحائط خارجى فى بيتك سواء على شارع او منور داخلى ، ولو البوتاجاز مش قريب من حائط خارجى ، هتبقى مضطر انك تمشى بالمدخنة مسافة كبيرة لحد الحائط وده مع الوقت يقلل من كفاءته.
#000033
لو ناوى تخلى البوتاجاز فوق كاونتر المطبخ فى المنتصف او مايسمى جزيرة ، يبقى لازم تركب له شفاط فوقه مباشرة ، يعنى ميكونش متركب على أى حائط ، النوع ده يشبه شفاط الحائط فى تصميمه ، فيما عدا أنه بيتعلق من السقف ، بحيث يكون فوق سطح البوتاجاز ، ويؤدى نفس الوظيفة.
#000035
لو عندك مطبخ واسع ، وفيه كاونتر فى المنتصف متركب فوقها بوتاجاز مسطح ، فالشفاط المناسب فى الحالة دى هو شفاط ايلاند (الجزيرة) ، لأنه هيعطى شكل مميز لمطبخك.
#000036
اول عيب انه غالى الثمن ، بالاضافة الى أنه يحتاج للتوصيل بفتحات تهوية فى السقف ، والأمر ده مش ممكن تنفيذه فى كل الأحوال ، إلا إذا كان بيتك جديد وبتخطط لوضع كاونتر فى المنتصف وفوقه بوتاجاز الطبخ الخاص بك ،فلازم فى البداية تخطط لتركيب فتحات التهوية أثناء بناء المنزل مش بعد كده.
#000037
شفاط المطبخ السفلى
#000038
النوع ده من الشفاطات مش منتشر بكثرة فى المطابخ فى بلادنا العربية ، لكنك تقدر تشترى واحد من هذه النوعية بجانب الشفاط الرئيسى لأنه فعال جدا ، النوع ده من شفاط المطبخ يتم تركيبه داخل علبة التخزين السفلية ، وتقدر تستدعيه وقت احتياجك أثناء الطهي بالضغط على الزرار.
#000039
ووقت ما تخلص استخدامك يتم تخزينه فى العلبة الارضية من الداخل مرة اخرى ، لانه مخبأ تحت الكاونتر الرخام ومش بيكون ظاهر فى الأوقات العادية ، باعتباره جزء من مكونات البوتجاز نفسه مش جهاز مستقل.
#000040
شفاط التهوية السفلى مناسب جدا للمطابخ الصغيرة ، واللى مساحتها لا تحتمل وجود شفاط منفصل ، لأن الشفاط من النوع المخبئ داخل البوتاجاز ، وبالتالى مش هتحتاج لأى مساحة إضافية سواء على الحائط أو على علب التخزين.
#000041
طبعا ده النوع اللى اغلبنا متعود عليه ، وده بسبب كفاءته العالية ، لذلك بعض الناس بدل ما تركب شفاط بمدخنة ، ممكن تثبت فى الحائط مروحة شفط عادية ، لأنها بتكون محكمة فى تركيبها وكمان مريحة فى الاستخدام ، و تحتاج بس لمصدر كهرباء عشان تشتغل.
#000043
تقدر تركبه فى أى مكان فى مطبخك ، مش بس قريب من البوتاجاز ، ولا محتاج منك تجهيزات معينة فى الأرض أو الحوائط عشان المدخنة ، بالعكس هو بسيط جدا يمكن تثبيته على الحائط ، أو تركيبه فوق شباك ، عشان يطرد كل الابخرة والغازات خارج بيتك.
#000044
تركيب شفاط المروحة مش محتاج إلى استعدادات مسبقة فى مطبخك ، يعنى لو مفيش عندك نظام تهوية ، ممكن أنك تركب شفاط المروحة فى وقت لاحق ، عشان يغير من الهواء داخل المطبخ.
#000045
هذا النوع من الشفاطات احيانا بتكون فعاليته تجاه دخان الطهي ضعيفة نوعا ما ، وأثناء استخدامه فى مطبخك ، هتظهر مشكلة الشحوم والزيوت اللى على الحوائط ، والرطوبة اللى بتبقى فى هواء المطبخ ، عشان كده كثير من الناس لجأت لكذا نوع شفاط مع بعض زى الهرمى الاستانلس مع المروحة.
#000046
2 thoughts on “كل ما تريد معرفته عن شفاط المطبخ”
#000048
شفاط الحائط بكام
هذا الموقع عبارة عن مجلة الكترونية يمكنك البحث عن اسعار الشفاطات الموجودة حاليا عبر محركات البحث
#000049
شفاط الحائط بكام
#000050